CELEX: 62012CN0386
Language: hu
Date: 2012-08-13 00:00:00
Title: C-386/12. sz. ügy: A Sofiyski gradsi sad (Bulgária) által 2012. augusztus 13-án benyújtott előzetes döntéshozatal iránti kérelem — Siegfried János Schneider

13.10.2012   
            
            
               HU
            
            
               Az Európai Unió Hivatalos Lapja
            
            
               C 311/7
            
         A Sofiyski gradsi sad (Bulgária) által 2012. augusztus 13-án benyújtott előzetes döntéshozatal iránti kérelem — Siegfried János Schneider
   (C-386/12. sz. ügy)
   2012/C 311/09
   Az eljárás nyelve: bolgár
   
      A kérdést előterjesztő bíróság
   
   Sofiyski gradsi sad
   
      Az alapeljárás felei
   
   
      Fellebbező: Siegfried János Schneider.
   
      Az előzetes döntéshozatalra előterjesztett kérdések
   
   A 2000. december 22-i 44/2001/EK tanácsi rendelet (1) 22. cikkének 1. pontját csak olyan kontradiktórius eljárásokra lehet-e alkalmazni, amelyek tárgya ingatlanon fennálló dologi jog, vagy e rendelkezés olyan nemperes eljárásokban is alkalmazandó, amelyekben valamely tagállam azon állampolgára, akit ezen állam valamelyik bírósága a nemzeti jog értelmében korlátozottan cselekvőképesnek nyilvánít, és akinek (ugyanezen ország állampolgárságával rendelkező) gondnokot rendeltek ki, azt kéri, hogy rendelkezhessen a valamely más tagállamban található ingatlanával?
   
      (1)  A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (HL 2001. L 12., 1. o.; magyar nyelvű különkiadás 19. fejezet, 4. kötet, 42. o.)